الممثل أو الممثله هو واحد بيعمل ادوار دارميه أو أكشن و رومانسي و غنائي و رياضي و وثائقي ممكن تكون تراجيدى او كوميدى وبيمثلها يا اما بمسرح او فلم او مسلسل لازم الممثل يكون عنده قابليه تمثيل الادوار وليه جاذبيه عاليه عند الجمهور والناس. أول حالة مسجلة عن أداء ممثل كانت حوالى سنة 534 قبل الميلاد لما الفنان اليونانى ثيسپيس ( Thespis ) طلع على مسرح ديونيوس ( Theatre Dionysus ) و ده كان أول شخص معروف يتكلم الكلمات كشخصية ف مسرحية أو قصة. لما انهارت الامبراطورية الرومانية الغربية ف القرنين الرابع والخامس ، اتحول مقر القوة الرومانية للقسطنطينية و الامبراطورية البيزنطية . فيه سجلات ان التمثيل الصامت ، والبانتوميم ، والمشاهد أو تلاوات من المآسى والكوميديا ، و الرقصات ، وغيرها من وسائل الترفيه كانت حاجه منتشره. اوروبا زمان ف اليونان القديمه و روما القديمه ، ولحد العصور الوسطى ، و ايام ويليام شكسبير ، كان الرجاله هم بس اللى ممكن يكونو ممثلين ، وكانت أدوار الستات تلعبها رجاله أو اولاد. بعد استعادة الملكيه ف انجلترا سنة 1660 ، ابتدت الستات ف الظهور على خشبة المسرح ف انجلترا.الأيام دى ، الستات بتلعب أحيانًا أدوار الأولاد أو الشباب بالذات ف البانتوميم وبعض الأوبرا. ممثل تيليڤزيون هو ممثل او ممثله فى فيلم تلفزيون او مسلسل تليفزيون.